[{"text_idx": "#000000", "text": "Kuantitatiboki eta kualitatiboki neurtzen ditugu euskararen presentzia Interneten eta Interneten presentzia Euskal Herrian.\nIngurune digitalaren elkargunea da. Euskarazko kultura teknologikoaren berri emateaz, entretenitzeaz eta sustatzeaz gain, erreferenteak ere sortzen ditugu.\nWebguneak sortzen ikasiz, hezkuntza-proiektu honekin gaitasun digitalak sustatzen ditugu eskola-komunitatean.\nURL luzeak esteka labur eta erraz bihurtzen eta pertsonalizatzen lagunduko dizun tresna.\nGladys sariaren helburua da ingurune digitalean lan egiten duten euskal gazteak saritzea, gazteentzako erreferenteak sortzea eta haien lana zabaltzea da.\nKodeak eta poesiak bat egiten duten espazioa, programazio-lengoaietatik abiatuta poemak sortuz."}, {"text_idx": "#000002", "text": "Ingurune digitalaren elkargunea da. Euskarazko kultura teknologikoaren berri emateaz, entretenitzeaz eta sustatzeaz gain, erreferenteak ere sortzen ditugu."}, {"text_idx": "#000007", "text": "PuntuEUS Behatokiaren arabera 18.317 webgune daude euskaraz"}, {"text_idx": "#000009", "text": "\u00b7 .EUS domeinu-izenak erregistratzen dituztenen artean %25 baino ez dira emakumeak."}, {"text_idx": "#000010", "text": "\u00b7 .EUS domeinudun webguneak dira euskara gehien erabiltzen dutenak, %90"}, {"text_idx": "#000012", "text": ".EUS domeinua publiko egin zenetik bi urte bete direnean domeinuak bere tokia hartu du euskal Interneten. 2016. urtean ezarritako helburu guztiak bete dira, eta 6.302 domeinu-izenekin itxi zuen urtea .EUSek."}, {"text_idx": "#000013", "text": "Euskal Herrian guztira 230.000 domeinu-izen daude erregistratuta, domeinu nagusiak (.com, .org, .net, .es etab) kontuan hartuta. Horien artean .EUS kopurua ez da handia, baina euskara duten webguneak 18.317 bakarrik direla kontuan hartzen badugu, gure domeinuak duen presentzia garrantzitsua da, hirutik bat .EUS baita."}, {"text_idx": "#000014", "text": "Kalitateari erreparatuz gero, Euskal Herrian.EUS da Interneti eduki ekarpen handiena egiten dion domeinua. .EUS diren webguneek eduki asko argitaratzen dute, batez beste webguneko 7.131 dokumentu, Interneti ekarpen handia eginez. Gainerako domeinuek (.com, .net, etab.), webguneko, batez beste, 1.782 dokumentuko ekarpena egiten dute. Hau garrantzitsua da euskararentzat, .EUS webguneen edukiaren zati handia euskaraz argitaratzen delako."}, {"text_idx": "#000015", "text": "Euskal Herrian egindako erregistroen datuak aztertuz gero domeinua Euskal Herri osoan zabaltzen da, baina desoreka nabarmenak daude lurralde batetik bestera, Gipuzkoa izanik lurralderik indartsuena. Datu hauek Eusko Jaurlaritzak eta Euskararen Erakunde Publikoak burututako Inkesta eta Mapa Soziolinguistikoaren ondorioekin antzekotasun handiagoa dute lurraldeen banaketa demografikoarekin baino."}, {"text_idx": "#000017", "text": "Euskal Herriko Interneteko merkatu osoari begiratuta, .COM eta .ES dira domeinu nagusiak, merkatuaren %75 hartuz bien artean. Hala ere, bi hauen joera beheranzkoa da. %2 jaitsi da .COM azken urtean, eta %9 .ES. Oro har, %7 jaitsi dira domeinuak Euskal Herrian, .EUS %28 hazi den bitartean."}, {"text_idx": "#000018", "text": "PuntuEUS Behatokian 2015. urtean egindako azterketaren arabera, .EUS domeinua"}, {"text_idx": "#000019", "text": "merkatuan 8. posizioan kokatzen zen. 2016. urtearen amaierarako posizio hau hobetzea lortu du, .INFO domeinua aurreratuz eta 7. tokia hartuz. Domeinuaren hazkundea mantentzea lortu da, .EUSek 2016an %28ko hazkunde tasa izan du."}, {"text_idx": "#000020", "text": "Euskal Herriko webgune webguneen %13k erabiltzen du euskara, hau da, Euskal Herriko 18.317 webgunek dute edukiren bat euskaraz. Datu hau, bat dator Euskararen Kale Erabileraren azken neurketarekin."}, {"text_idx": "#000023", "text": "Behatokiak emakumeak Interneten duen presentzia ere neurtu du aurten. Datua ez da ona: .EUS domeinua erregistratzen dutenen %25 baino ez dira emakumeak."}, {"text_idx": "#000024", "text": "Emakumeek ingurune digitalean duten presentzia txikia da nonahi. Europako Batzordeak argitaratutako ikerketaren arabera IKT alorrean lan egiten duten 7 milioi pertsonen artean %30 baino ez dira emakumezkoak, eta ehuneko hau are txikiagoa da ardura postuetan, %19ra mugatuaz."}, {"text_idx": "#000027", "text": "Jaso 5 \u20ac-ko deskontua gure newsletterrerako harpidetzarekin"}, {"text_idx": "#000028", "text": "Erregistratu zure domeinua 5 \u20ac-ko deskontuarekin. Eskaintza honek harpidetza berrientzat balio du."}]